Z A P I S N I K

 sa 19. sjednice Općinskog vijeća Općine Babina Greda održane dana 06. lipnja 2023. godine u Vijećnici Općine Babina Greda sa početkom u 19:30 sati.

 NAZOČNI: Tomo Đaković, Mato Čivić, Jakob Ličanin, Marija Gregorović, Mato Petričević, Ivan Kedačić, Ivan Katušić, Dejan Gregić, Zvonko Petričević, Violeta Gregorović.

Nenazočni: Vedrana Džoić, Marko Mrkonjić i Josip Gregorović.

Osim članova Općinskog vijeća, nazočni su:
Pročelnik JUO: Tomislav Kopić - zapisničar,
Ravnateljica Dječjeg vrtića Regoč: Vlatka Marošević.

Općinski načelnik Josip Krnić nije prisustvovao sjednici Općinskog vijeća.

 Predsjednik Općinskog vijeća otvorio je 19. sjednicu općinskog vijeća, pozdravio nazočne, ustanovio da je na sjednici nazočno 10 vijećnika i da postoji kvorum, a 3 vijećnika nedostaju, te je predložio slijedeći:

**D n e v n i r e d**

1. Usvajanje Zapisnika sa prethodne sjednice Općinskog vijeća,
2. Donošenje Odluke o davanju Suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Regoč,
3. Donošenje Odluke o davanju Suglasnosti na Plan upisa djece i mjerila upisa djece u Dječji vrtić Regoč za pedagošku godinu 2023./2024.,
4. Donošenje Odluke o davanju Suglasnosti na Odluku o zapošljavanju pripravnika putem mjere „stjecanje prvog radnog iskustva/pripravništva“,
5. Donošenje Odluke o davanju Suglasnosti na Odluku o oslobađanju roditelja udjela u cijeni vrtića za mjesec lipanj 2023. godine,
6. Donošenje Odluke o prestanku održavanja stočnog sajma u Babinoj Gredi.

**Predložen Dnevni red je usvojen sa: 10 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o davanju Suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Regoč.

Vlatka Marošević: pozdravila je sve nazočne i zahvalila se na dolasku, te ukratko obrazložila da se ove izmjene i dopune Pravilnika o unutarnjem ustrojstvu rade iz razloga jer je Dječji vrtić Regoč zajedno prošao među 30 vrtića u Hrvatskoj koji su dobili pripravnika odnosno sufinanciranje istoga i njegove plaće za njegov rad. Upravo taj pripravnik će biti treća osoba i u skupinama i dobro će doći.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na I. izmjene i dopune Pravilnika o unutarnjem ustrojstvu i načinu rada Dječjeg vrtića Regoč, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o davanju Suglasnosti na Plan upisa djece i mjerila upisa djece u Dječji vrtić Regoč za pedagošku godinu 2023./2024.

Vlatka Marošević: ukratko je obrazložila da se ova točka odnosi na novi upis za novu pedagošku godinu. U planu je predviđeno upisati djece onoliko koliko školaraca ode, a to je ove godine 14 školaraca.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na Plan upisa djece i mjerila upisa djece u Dječji vrtić Regoč za pedagošku godinu 2023./2024., te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o davanju Suglasnosti na Odluku o zapošljavanju pripravnika putem mjere „stjecanje prvog radnog iskustva/pripravništva“.

Vlatka Marošević: ukratko je rekla da je upravo ova točka vezana za točku 2. kako bi se mogao zaposliti pripravnik potrebno je donijeti ovu Odluku.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na Odluku o zapošljavanju pripravnika putem mjere „stjecanje prvog radnog iskustva/pripravništva“, te se nakon provedenog glasanja konstatira da je Odluka donesena sa
10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o davanju Suglasnosti na Odluku o oslobađanju roditelja udjela u cijeni vrtića za mjesec lipanj 2023. godine.

Vlatka Marošević: obrazložila je točku da je Dječji vrtić Regoč i ove godine dobio novac od Središnjeg državnog ureda za demografiju i mlade, te je Upravno vijeće vrtića donijelo Odluku da se i ove godine za mjesec lipanj oslobode roditelji plaćanja cijene vrtića, a Vi na istu Odluku je potrebno donijeti Suglasnost.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o davanju Suglasnosti na Odluku o oslobađanju roditelja udjela u cijeni vrtića za mjesec lipanj 2023. godine, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o prestanku održavanja stočnog sajma u Babinoj Gredi.

Dejan Gregić: rekao je da se u obrazloženju Odluke spominju godine o financijama kada je bila korona, pa možda nije ni čudno što nema tada zarade, te bi možda trebalo pustiti do kraja godine da se održava stočni sajam i nakon toga donijeti Odluku.

Tomislav Kopić: ukratko objasnio da i prethodne godine 2018. i 2019. su skoro isti iznosi, te da stočni sajam nema više posjeta i kada se moglo za vrijeme korone biti na otvorenom i sada kada nema nikakvih mjera.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o prestanku održavanja stočnog sajma u Babinoj Gredi, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 2 glasa „SUZDRŽANIH“.

Sjednica je završena u 19:43 sati.

 Zapisničar: Predsjednik Općinskog vijeća:

 Tomislav Kopić Tomo Đaković